b'\n_START_ARTICLE_\nJaponska kutina\n_START_SECTION_\nOpis\n_START_PARAGRAPH_\nV vi\xc5\xa1ino japonska kutina dose\xc5\xbee do 1 m. Listi so dolgi do 6 cm, zeleni, goli in ble\xc5\xa1\xc4\x8de\xc4\x8di. Oblika listov je jaj\xc4\x8dasta z na\xc5\xbeaganim robom. Cvetovi so rde\xc4\x8di, beli ali rde\xc4\x8de-beli, rastejo v manj\xc5\xa1ih skupinah ali posami\xc4\x8dno na kratkih, trnatih in brezlistnih poganjkih. V japon\xc5\xa1\xc4\x8dini se plod imenuje Kusa-boke (\xe8\x8d\x89\xe6\x9c\xa8\xe7\x93\x9c Kusa-boke) in je rumene barve z rde\xc4\x8derjavimi semeni, s premerom do 4 cm. Sicer je u\xc5\xbeiten a je izredno trd in trpek dokler ne pomrzne. Plodove ob\xc4\x8dasno uporabljajo kot dodatek pri kuhanju marmelade, podobno kot plodove navadne kutine. Na Japonskem je japonska kutina priljubljena vrsta za vzgajanje bonsajev.'